อยากจะ review ร้านนี้มานานแล้ว เพราะเมื่อไรมาแถวเยาวราช มักต้องแวะมากินเป้นประจำ
ร้านนี้อยู่ในซอยผดุงด้าว หรือเป้นที่รู้จักกันว่า ซอยสุกี้เท็กซัส เยาวราช หาไม่ยากครับ
เป็นร้านเก่าแก่ ถามดูก็เปิดมานานตั้งแต่รุ่นพ่อ แต่เดี๋ยวนี้ลูกก็มาทำต่อ นับมาแล้วอายุร้าน
ไม่ต่ำกว่า 60 - 70 ปี อะไรจะขนาดนั้น

ร้านเป็นร้านเล็กๆ มีโต๊ะเพียง 5 โต๊ะ ไม่อร่อยจริงไม่เปิดมานานขนาดนี้

ร้านนี้นอกจากจะมีอาหารทั่วไป เช่น ขาหมู หูฉลาม เป๋าฮื้อ ปลาหิมะ เช่นร้านอาหารจีนอื่นๆ
ก็จะมีทีเด็ด คือ แพะน้ำแดง หรือ แพะเท็กซัส แพะเย็น
และที่สุดยอดคือ จระเข้ตุ๋นยาจีน
ราคาก็ตามขนาด 200,300,400 500 ถ้าไปคนเดียวก็กินชามเล็กได้
อาเจ๊ และอาเฮีย เจ้าของร้าน อัธยาศัยดี เป็นกันเองมาก เสมอต้นเสมอปลาย 

สำหรับแพะน้ำแดง จะมีกลิ่นเฉพาะ ของแพะ นิดๆ แต่ไม่เหม็นสาบมาก
ซึ่งเป็นธรรมดาขอแพะอยู่แล้ว ไม่ว่ากินที่ไหน ก็อร่อยดีครับ
ส่วนที่ติดใจก็คือ จระเข้ ตุ๋นยาจีน รสชาติ ซุป หอมยาจีนมาก หวานหอมชื่นใจจริงๆ 
ต้องซดจนหมดชาม กินกับข้าวสวย
อาเจ๊ เขาเคยบอกว่า จระเข้ กินแล้วดีกับพวกปอด รักษาหอบหืด
ส่วนผม ก็สนแต่ความอร่อยอย่างเดียว ไม่ค่อยคิดถึงสรรพคุณทางยาจีนเท่าไร

ซุปจระเข้ หากินยาก นอกจากที่นี่ ผมเคยกินที่ สวนเสือศรีราชา และ ฟาร์มจระเข้สมุทรปราการ
ความอร่อยยังสู้ที่นี่ไม่ได้ แนะนำเลยครับ
